สวัสดีค่ะ อยากสอบถามหน่อยค่ะว่าประจำเดือนมาเดือนเว้นเดือนค่ะ เป็นมาได้ประมาณเกือบ 4 เดือนแล้วค่ะ แต่ก่อนหน้านี้ประจำเดือนปกติดีน้ะค่ะ มาทุกเดือน แต่จะมาเดือนล้ะ 3-4 วันเองค่ะ มันมีผลอะไรบ้างค่ะ
สวัสดีค่ะ โดยปกติ ระยะเวลาของการมีประจำเดือนคือ 3-7 วัน ระยะห่างระหว่างรอบเดือนคือ 21-35 วัน หากมีประจำเดือนมาน้อยกว่า 3 วันหรือหากมีระยะห่างของรอบประจำเดือนมากกว่า 35 วันอาจเกิดได้จาก1.การใช้ยาเม็ดคุมกำเนิดยาฉีดคุมกำเนิดหรือยาฝังคุมกำเนิดมาเป็นระยะเวลานาน2.โรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮฮร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้3. น้ำหนักน้อยกว่าปกติ หรือน้ำหนักตัวลดลงรวดเร็ว ส่งผลต่อการหลั่งฮอร์โมนของต่อมใต้สมองได้เช่นกัน4. มีภาวะไทรอยด์ไทรอยด์เป็นพิษหรือไทรอยด์ฮอร์โมนต่ำก็ได้ ซึ่งมีผลกระทบต่อการหลั่งฮอร์โมนเพศของต่อมใต้สมองเช่นกัน5. ภาวะที่รังไข่ทั้ง 2 ข้างมีถุงน้ำขนาดเล็กจำนวนมาก เรียกว่าpolycystic ovarian syndromeโดยมักจะมีรูปร่างอ้วน ผิวมัน มีสิวมาก และขนดกมากกว่าผู้หญิงทั่วไป6. มีภาวะโลหิตจางหากประจำเดือนยังคงมาห่างมากกว่า 35 วัน หรือมีปริมาณประจำเดือนน้อย แนะนำให้ไปพบแพทย์เพื่อหาสาเหตุนะคะ